stanford-oval/wikipedia huggingface dataset:
The Magellan Complex

| The Magellan Complex Dry Kill Logic |
| --- | --- | --- |

EP-levyn tiedot
 Julkaistu: 27. kesäkuuta 2006
 Tyylilaji: nu metal
 Levy-yhtiö: Repossession Records
Dry Kill Logicin muut julkaisut
| The Dead and Dreaming 2004 | The Magellan Complex 2006 | Of Vengeance and Violence 2006 |
The Magellan Complex on nu metal -yhtye Dry Kill Logicin tekemä EP/DVD, joka julkaistiin kesäkuussa 2006 Repossessionin kautta.
Kappaleet > CD

It's So Easy – 3.13 (Guns N' Roses -cover)
Dirty Black Summer – 4.18 (Danzig -cover)
From Victim to Killer – 3.45 (Rough Mix '06)
Kappaleet > DVD

The Magellan Complex
Paper Tiger
DKL in NOLA
The Madcap Laughs

| The Madcap Laughs Syd Barrett |
| --- | --- | --- |

Studioalbumin tiedot
 Äänitetty : 28. toukokuuta 1968 - 5. elokuuta 1969
 Julkaistu: 30. tammikuuta 1970
 Tuottaja(t): Syd Barrett, David Gilmour, Roger Waters, Peter Jenner ja Malcolm Jones
 Tyylilaji: psykedeelinen folk, psykedeelinen rock
 Kesto: 37.47
 Levy-yhtiö: Harvest/EMI (Iso-Britannia)  Capitol Records (myöh. Capitol Records) (USA)
Syd Barrettin muut julkaisut
|   | The Madcap Laughs 1970 | Barrett 1970 |
The Madcap Laughs on ensimmäinen Pink Floyd -yhtyeessä tunnetuksi tulleen Syd Barrettin sooloalbumeista. Vuonna 1970 julkaistu albumi koostuu kahtena edeltävänä vuotena työstetyistä kappaleista.
Vaikka Barrettin mahdollisesti huumeiden käytöstä johtunut käyttäytyminen ajoi muut Pink Floydin jäsenet erottamaan hänet yhtyeestä, toimivat vanhat soittajakumppanit Roger Waters ja David Gilmour The Madcap Laughsin tuottajina. Levyn tekeminen oli hankalaa, sillä Barrettilla oli vaikeuksia pysyä rytmissä ja toimia yhteistyössä muiden albumilla esiintyvien muusikkojen kanssa. Monet albumilla kuultavista lauluista nauhoitettiin etukäteen pelkällä Barrett ja kitara -yhdistelmällä.
Kappale "Octopus" julkaistiin singlenä vuoden 1969 lopulla. Albumin kappaleita pidettiin yleisesti melko hyvinä, vaikka kriitikot kiinnittivätkin huomiota niiden niin kutsuttuun paljauteen. Kuten albumin nimikin viestii, sen sisältö käsittelee osaksi Barrettin tuolloista omaa henkistä tilaa.
Albumi valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Kappaleet

Terrapin – 5.01
No Good Trying – 3.21
Love You – 2.24
No Man's Land – 2.58
Dark Globe – 2.02
Here I Go – 3.13
Octopus – 3.43
Golden Hair – 2.00
Long Gone – 2.46
She Took a Long Gold Look – 1.54
Feel – 2.36
If It's In You – 1.57
Late Night – 3.12
Kokoonpano

Syd Barrett – kitara, laulu
David Gilmour – bassokitara, kitara
Hugh Hopper – bassokitara
Mike Ratledge – kosketinsoittimet
Vic Seywell – torvet
Jerry Shirley – rummut
Roger Waters – bassokitara
John Wilson – rummut
Robert Wyatt – rummut
Tenjin-minamin metroasema

Metroaseman sisäänkäynti
Tenjin-minamin metroasema (jap. 天神南駅, Tenjin-minami eki) on Fukuokan kaupungin Chūōn suuralueella sijaitseva metroasema. Asema on ensimmäinen asema Nanakuma-linjalla Tenjin-minamin aseman päästä lukien. Asema avattiin 3. maaliskuuta 2005.
Tenjin-minamin asema sijaitsee Fukuokan keskustassa ja sen yhteydessä toimii Tenjin chikagai -kauppakatu josta on suorat yhteydet moniin keskustan kauppa- ja liike-elämän keskuksiin. Tenjin-minamin asemalta on myös Chikagai-kauppakadun kautta yhteys Tenjinin asemalle.
Asema on rakennettu kahteen kerrokseen maan alle, joista ylimmässä on lipunmyynti, kauppoja sekä portit ja alemmalla laiturit.
Tenjinin aseman läheisyydessä sijaitsevat muun muassa:
Kaupat :
Shoppers Daiei
Mina Tenjin
Futata Fukuoka Tenjin
ACROS Fukuoka
Tenjin chikagai
Shintenchōn kauppa-alue
Mitsukoshi Fukuoka
Iwata Yamato
Solaria Stage
Solaria Plaza
Tenjin Core
Tenjin VIVRE
I.M.S
Best Denki
Mediamall Tenjin
Bic Camera Tenjin 1 & Tenjin 2
Apple Store
Fukuoka Daimaru
Asemat :
Nishitetsun Fukuokan (Tenjin) asema
Nishitetsu Tenjin Bus Center
Julkiset laitokset :
Fukuokan kaupungintalo
Fukuokan pankin päätoimisto
Mitsubishi-Tōkyō UFJ -pankin toimisto
Mizuho-pankin toimisto
Fukuoka-Tenjinin pääpostitoimisto
Hotellit :
Nishitetsu Grand Hotel
Solaria-Nishitetsu Hotel
Aiheesta muualla

Tenjin-Minami (Arkistoitu – Internet Archive) - aseman sivut (japaniksi)
Fukuokan kaupungin metron Nanakuma-linja
Asemat: Tenjin-Minami | Watanabe dōri | Yakuin | Yakuin ōdōri | Sakurazaka | Ropponmatsu | Befu | Chayama | Kanayama | Nanakuma | Fukudai-mae | Umebayashi | Noke | Kamo | Jirōmaru | Hashimoto
Tenimberintornipöllö

| Tenimberintornipöllö> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pöllölinnut Strigiformes
Heimo::  Tornipöllöt Tytonidae
Suku::  Tornipöllöt Tyto
Laji::  sororcula
Kaksiosainen nimi
 Tyto sororcula  (Sclater, 1883) 
Katso myös
   Tenimberintornipöllö Wikispeciesissä  
Infobox OKNimi-testi OK: 
Tenimberintornipöllö (Tyto sororcula) on tornipöllöjen sukuun kuuluva lintu. Sitä tavataan Indonesiassa Bandamerellä Etelä-Malukussa Burun saarella (luultavasti myös Seramin saarella) sekä Pienten Sundasaarten Tanimbarin saarten Yamdenan ja Laratin saarilla.
Linnusta on kirjattu tietoja 1800-luvun lopulta ja 1900-luvun alusta. Viime aikaiset havainnot ovat yksi valokuvattu yksilö, joka luultavasti esittää tätä lajia, ja yksi havainto Yamdenassa. Lukumäärästä ei ole tietoa, mutta vaikka sitä on sanottu harvinaiseksi, se todennäköisesti on yleisempi kuin kirjaukset antavat ymmärtää. Siitä ei ole tehty uhanalaisuusluokitusta. Sen elinpiiriä ovat IUC:n mukaan todennäköisesti subtrooppiset ja trooppiset alavat ja vuoristometsät.
Lintu on kooltaan 29–31 cm. Se on keskipieni ja väriltään vaalean kellertävänruskea ja ruskea pöllö. Naamakiehkuraa ympäröi tumma reunus. Sen yläosa on ruskea- tai mustatäpläisen valkoinen, alapuoli valkoinen, jossa kyljissä tummaa pilkutusta. Silmät mustat, jalat vaaleat ja höyhenten peittämät.
Alalajit

Sillä on kaksi alalajia:
Tyto sororcula cayelii (Hartert, 1900)
Tyto sororcula sororcula (P. L. Sclater, 1883)
Team Cloud

| Team Cloud |
| --- | --- |
Perustettu:  30. toukokuuta 2009
Perustajat:  Yoshihiro Akiyama
Lajit:  Vapaaottelu, judo, brasilialainen jujutsu, nyrkkeily
Paikkakunta:  Shibuya, Tokio
Tunnetuimmat ottelijat:  Caol Uno (2009–2012) Yushin Okami (2010) Tatsuya Kawajiri (2010)
Team Cloud on japanilainen vapaaotteluseura, jonka perusti Yoshihiro Akiyama. Seura on yksi harvoista japanilaissaleista, jossa voi harjoitella häkissä. Seuran tunnetuimpia ottelijoita ovat UFC:ssä otelleet Caol Uno ja Yushin Okami, sekä DREAMin kevyensarjan mestaruudesta otellut Tatsuya Kawajiri.
Tavilampi (Perho)

| Tavilampi |
| --- | --- |
Valtiot:  Suomi
Maakunnat:  Keski-Pohjanmaa
Kunnat:  Perho
Koordinaatit:  63°15′23″N, 24°44′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Isojoen–Jääjoen valuma-alue (14.45)
Laskuoja:  oja Heikinjärvennevalle 
Järvinumero:  14.456.1.008
Mittaustietoja
Pinnankorkeus:  185,3 m  
Pituus:  180 m  
Leveys:  100 m  
Rantaviiva:  0,513 km  
Pinta-ala:  1,532 ha  
Tilavuus:  0.000015 km³ 
Keskisyvyys:  0,96 m  
Suurin syvyys:  1,6 m  
Saaria:  ei saaria 
 fiTavilampi 
Tavilampi  on Keski-Pohjanmaalla Perhossa  Kuusjärven lähellä sijaitseva lampi.
Maantietoa

Lampi on 180 metriä pitkä, 100 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 14 700 kuutiometriä. Sen keskisyvyys on 1,0 metriä ja suurin syvyys on 1,6 metriä. Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Isojoen–Jääjoen valuma-alueella (14.45), jonka Koirajoen valuma-alueeseen (14.456) se kuuluu. Lammen vedenpinnan korkeus on 185,3 metriä mpy.
Technicolour

| Technicolour |
| --- | --- |
 Technicolour Hartwall Areenalla Elämä Lapselle -konsertissa syyskuussa 2006.
Tiedot
Toiminnassa:  2001–2008
Tyylilaji:  rock, poprock
Kotipaikka:  Helsinki, Suomi
Laulukieli:  englanti
Jäsenet:  Jimi, laulu   Gary, kitara   Toni, basso   Dingo, rummut  
Levy-yhtiö:  EMI Finland, (2001–2008)  
Aiheesta muualla
Kotisivut
Infobox OKNimi-testi OK: 
Technicolour oli Jimi Pääkallon vuonna 2001 perustama suomalainen poprock-yhtye, joka lopetti toimintansa lokakuussa 2008. Yhtyeen nimi viittaa elokuvien vanhaan Technicolor-värielokuvajärjestelmään.
Ura

Technicolour syntyi, kun Cliché-yhtyeessä soittaneet Jimi ja Dingo päättivät perustaa uuden yhtyeen. Pohjanmaalta löydettiin Gary soittamaan kitaraa. Pian Garyn löytymisen jälkeen yhtyeeseen liittyivät myös Aki ja Toni.
Yhtyeen esikoisalbumi Way Out julkaistiin syyskuussa 2003. Vaikka kaikki esikoislevyltä julkaistut kolme singleä sijoittuivat singlelistalle, eivät ne kuitenkaan nostaneet itse albumia kuin yhdeksi viikoksi Suomen virallisen albumilistan 37:nneksi.
Yhtyeen toinen albumi Only Shadows Dance menestyi esikoisalbumia paremmin. Se sijoittui albumille 12 viikoksi, saavuttaen parhaimmillaan 11:nnen sijan. Albumin singleistä ”All My Life” ja ”Teach Me Love (I'm In Denial)” sijoittuivat myös radiolistan kymmenen kärkeen.
Kolmannen albumin myötä yhtyeen suosio jälleen hiipui. Lokakuussa 2006 julkaistu albumi People nousi jälleen vain yhdeksi viikoksi albumilistalle, sijalle 31.
Toukokuussa 2008 yhtye ilmoitti jäävänsä ”toistaiseksi tauolle”, ja media alkoi spekuloida, onko se hajonnut. Kitaristi Gary kuitenkin tuolloin kiisti hajoamisen. Lokakuussa 2008 yhtye ilmoitti MySpace-sivuillaan hajonneensa.
Technicolourin jälkeen yhtyeen jäsenet ovat jatkaneet muissa projekteissa: Laulaja Jimi Pääkallo aloitti soolouran nimellä Jimi Constantine, Gary jatkoi vuonna 2004 perustetussa Monday-yhtyeessä ja Toni soittaa Kardia- ja The Closed -yhtyeissä.
Jäsenet

Jimi (Konsta Hiekkanen) – laulu
Gary (Tuomas Keskinen) – kitara
Toni (Toni Hintikka) – bassokitara
Dingo (Pasi Lemmetty) – rummut
Aikaisemmin yhtyeessä oli myös viides jäsen, Aki, joka lähti tammikuussa 2005 Kardia-yhtyeeseen.
Julkaisut

Way Out (2003)
Only Shadows Dance (2005)
People (2006)
Team Bondi

| Team Bondi |
| --- | --- |
Yritysmuoto:  yksityinen
Perustettu:  2003
Perustaja:  Brendan McNamara
Lakkautettu:  2011
Kotipaikka:   Sydney, Australia
Toimiala:  videopeliteollisuus
Tuotteet:  videopelit
Henkilöstö:  110
Kotisivu:  www.teambondi.com
Infobox OKNimi-testi OK: 
Team Bondi oli australialainen videopelejä tuottanut yritys. Yhtiön perusti Brendan McNamara, joka työskenteli aiemmin Sony Computer Entertainmentille Lontoossa. Hän myös käsikirjoitti ja ohjasi The Getawayn, joka on myynyt yli neljä miljoonaa kappaletta PlayStation 2:lle. Vuonna 2011 julkaistiin Team Bondin kehittämä L.A. Noire.
Team Bondi ajautui pian L.A. Noiren julkaisun jälkeen talousvaikeuksiin ja se lopetti toimintansa loppuvuonna 2011. Yhtiö kärsi ennen lopettamista pahoista talousvaikeuksista ja sillä oli pelkästään omille työntekijöilleen yli 1,4 miljoonan Australian dollarin velat.
Syväjärvi (Jämsä, Längelmäki)

| Syväjärvi |
| --- | --- |
Valtiot:  Suomi
Maakunnat:  Keski-Suomi, Pirkanmaa
Kunnat:  Jämsä, Orivesi
Koordinaatit:  61°42′11″N, 24°44′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Myllyojaa  Pitkäveteen 
Järvinumero:  35.722.1.015
Mittaustietoja
Pinnankorkeus:  91,8 m  
Rantaviiva:  10,062 km  
Pinta-ala:  1,39614 km²   
Tilavuus:  0,00978097 km³ 
Keskisyvyys:  7,01 m  
Suurin syvyys:  19,7 m  
Saaria:  1 
 fiSyväjärvi 
Syväjärvi  on Keski-Suomessa Jämsän ja Oriveden rajalla ja Längelmäen kirkonkylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 140 hehtaaria eli 1,4 neliökilometriä ja se on 2,2 kilometriä pitkä ja 1,4 kilometriä leveä. Järven keskellä sijaitsee etelästä pohjoiseen työntyvä Tuloksaniemi, joka tekee järvestä U-kirjainen muotoisen. Tulokasniemestä työntyy kaakkoon päinkapea Kinnasniemi, joka yhdessä Ritoniemen kanssa eristävät 100 metriä leveän salmen taakse lahden. Lahden rannalla sijaitsee Syväjärven kylä. Ritoniemen pohjoispuolella on Kuvaslahti. Tulokasniemen länsipuolella sijaitsee Salkkilahti ja sen vastarannalla lounaassa on Varislahti. Lahtien välissä sijaitsee Istunnaissaari, jonka pinta-ala on alle hehtaarin. Järven rannoille alskee kolme huomattavaa mäkeä. Mustikkavuoren rinteet laskevat Varislahteen. Mäen huippu kohoaa 56 metriä vedenpintaa korkeammalle. Ritavuoren rinteet ovat kaakkoislahden rannoilla, mutta Kuvasvuori kohoaa kauempana rannasta. Sen voi kuitenkin nähdä järveltä.
Järvi on luodattu ja siitä on julkaistu syvyyskartat. Järven tilavuudeksi on saatu 9,8 miljoonaa kuutiometriä eli 0,0098 kuutiokilometriä. Sen keskisyvyys on 7,0 metriä ja suurin syvyys on 19,7 metriä. Syvin kohta sijaitsee Tulokasniemen pohjoispuolella. Järvessä on neljä muutakin syvännettä. Kinnasniemen takana on 8,7 metriä syvää, Kuvaslahdella yli 15 metriä, Salkki- ja Varislahdella yli 12 metriä ja niistä hieman pohjoiseen myös yli 12 metriä syvää.
Sen rantaviivan pituus on 10,1 kilometriä ja sen rannat ovat puoliksi metsämaata ja peltomaata. Pellot sijaitsevat Jämsän puolella. Järven lähiympäristössä on yksitoista maatilaa ja järven rannoille on rakennettu noin 30 vapaa-ajan asuntoa. Niille tulee tiet yhdystieltä 3281 tai siitä haarautuvalta kylätieltä, joka kulkee Tunkelon kautta Längelmäen kirkonkylälle. Järvestä jää alle neljäsosa Oriveden puolelle. Raja kulkee Mustikkavuoren huipulta lähes pohjoiseen niin, että saari jää Jämsälle.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72), jonka Koljonselän alueeseen (35.722) se kuuluu. Järven vedenpinnan korkeus on 91,8 metriä mpy. Siihen on johdettu muutama lyhyt metsä- tai pelto-oja. Järven laskuoja on Myllyoja, joka laskee 1,2 kilometrin päässä Pitkäveteen. Järvien välinen korkeusero on 7,5 metriä.
Syväjärvi (Kangasniemi)

| Syväjärvi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°59′45″N, 26°45′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  Vuojakoski Puulaan 
Järvinumero:  14.927.1.001
Mittaustietoja
Pinnankorkeus:  101,9 m  
Pituus:  2 km  
Leveys:  510 m  
Rantaviiva:  6,202 km  
Pinta-ala:  49,119 ha  
Saaria:  6 
 fiSyväjärvi 
Syväjärvi  on Etelä-Savossa Kangasniemellä  Reinikkalan lähellä sijaitseva järvi.
Maantietoa

Järvi on 2,0 kilometriä pitkä, 510 metriä leveä, ja sen pinta-ala on 49 hehtaaria. Järvellä on kartan mukaan 6 saarta. Järvi on luodattu ja siitä on julkaistu syvyyskartat. Sen rantaviivan pituus on 6,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Malloksen valuma-alueeseen (14.927) se kuuluu. Järven vedenpinnan korkeus on 101,9 metriä mpy.
Suur-Kalevala

Akseli Gallen-Kallelan Suur-Kalevalaa varten tekemä kuvitusluonnos: Runo I ”Lenti iät, lenti lännet...”, 1920.
Suur-Kalevala oli Akseli Gallen-Kallelan useiden vuosikymmenien ajan kehittämä suunnitelma Kalevalan kuvittamiseksi.
Kuvaus

Gallen-Kallela oli tehnyt Kalevalan kuvitusluonnoksia jo taiteilijauransa alussa 1880-luvulla, sekä osallistunut Savo-Karjalaisen osakunnan järjestämään Kalevalan kuvituskilpailuun vuonna 1890. Lopullisen suunnitelman loisteliaasta uniikkiteoksesta, Kansallis-Kirjokirjasta, Gallen-Kallela julkaisi Valvoja-lehdessä 1909.
Suunnitelman mukaan 700-sivuinen Kansallis-Kirjokirja tulisi sisältämään 450 värillisesti koristeltua, osin kullalla ja hopealla korostettua sivua, jota kuvittaisivat Kalevalan aiheiden lisäksi suomalaisen etnografian, sekä eläin- ja kasvimaailman aiheet. Kansimateriaalin tuli olla nahkaa ja pakotettua hopeaa, koristeinaan kotimaisia kiviä ja jokihelmiä. Teos tulisi olemaan lahja Suomen kansalle. Sijoituspaikaksi Gallen-Kallela kaavaili Kansallismuseoon Kalevalalle ja Elias Lönnrotille pyhitettyä huonetta.
Gallen-Kallela oli tehnyt Suur-Kalevalaa varten paljon valmistelutöitä jo aikaisemminkin, mutta Suur-Kalevalan luonnokset syntyivät pääosin vasta vuosina 1925–1926. Tällöin matkustaessaan Meksikossa ja Pohjois-Amerikassa Gallen-Kallelalle selvisi, miten Suur-Kalevalan kuvituksessa, runon hengen tulkitsemisessa maalaustaiteellisin ja typografisin keinoin olisi meneteltävä. Suur-Kalevalan oli tarkoitus valmistua Kalevalan satavuotisjuhlaan vuonna 1935.
Teosten kirkas väriasteikko ja koristelu heijastelivat Amerikan alkuperäiskansojen taiteen vaikutusta.[lähde? ] Kauan hiottu elämänikäinen haave ja mahtipontiset tavoitteet eivät toteutuneet. Gallen-Kallelan taiteellisen uran huipennukseksi aiottu suurhanke jäi kesken taiteilijan kuollessa 1931. Kalevalan 50 runosta Gallen-Kallela ehti kuvittaa viisi.
Galleria

Taivaankappaleiden muodostuminen ja Ilmatar raskaana
Väinämöisen synty
Väinämöinen puhuu kotkan kanssa
Joukahainen suossa
Luonnos ensimmäiseen runoon
Varsijousimiehiä puolustamassa Sampoa Louhelta
Kirjallisuutta

Jorma Gallen-Kallela: Suur-Kalevalan kirjakkeet ja niiden esivaiheita.  Porvoo:  WSOY, 1933.
Aiheesta muualla

Jorma Hinkka: Akseli Gallen-Kallelan kesken jäänyt fontti (Arkistoitu – Internet Archive). Hiidenkivi 6/2010.
Jukka Yli-Lassila: Gallen-Kallelan magnum opus (Arkistoitu – Internet Archive). Helsingin Sanomat 27.2.2009.
Teräsbetoni

Teräsbetonirakennelmaa
Teräsbetoni on rakennusmateriaali, jossa teräskehikon päälle valetaan betoni. Teräsbetonirakenteet on suunniteltu siten, että betoni ja raudoitus toimimalla yhdessä kestävät betoniin kohdistuvat rasitukset. Kovettunut betoni kestää yksistään hyvin puristusvoimia, mutta vetorasitusta vain kymmenesosan siitä. Tätä heikkoutta pystytään korjaamaan teräksen paremmilla jousto-ominaisuuksilla. Teräs ja betoni ovat lämpölaajenemisominaisuuksiltaan hyvin lähellä toisiaan, jolloin lämpötilanmuutokset eivät aiheuta teräsbetonirakenteisiin suurta sisäistä painetta.
Aiheesta muualla

Kuvia tai muita tiedostoja aiheesta teräsbetoni Wikimedia Commonsissa
Teppo Laurinolli

Teppo Laurinolli (s. 1952 Keminmaa) on suomalainen, Joensuussa asuva kuvan­veistäjä. Laurinolli on opiskellut taidetta Peräpohjolan Opistossa 1971–1972, Limingan Taidekoulussa 1972–1974 ja Lahden taidekoulussa vuosina 1975–1978. Hänelle myönnettiin taiteilijaeläke vuonna 2017.
Julkinen taide > Joensuussa

Opiskelija-asuntoyhtiö Joensuun Elli on hankkinut asuin­talojensa yhteyteen muutamia Laurinollin teoksia. Näistä vuonna 1990 Peltolankatu 5:ssä sijaitsevan asuin­talon pihalle hankittu tila­taide­teos Äiti maa on muotoiltu betoni- ja tiili­laatoista ja nurmikosta, siihen kuuluu myös suihku­lähde ja piha­portin ylä­kaaressa oleva mobile. Teos Ajan silmä on vuonna 1988 paljastettu mobile Noljakantie 86:ssa olevan asuin­talon julki­sivussa. Laurinolli käyttää teoksesta myös nimeä Kyklooppi. Teos Marketti­hamsterit, joka kuvaa ylös­päin kiipeäviä hamstereita, paljastettiin vuonna 1987 pysäköinti­hallin yhteyteen. Metalli­teos siirrettiin rakennus­töiden takia pois vuonna 1991 ja sijoitettiin vuonna 1998 Kaislakatu 10:ssä olevien opiskelija-asuntojen tontille. Teos sai samalla toisen nimen Oravat. Muurattu Marionetti­reliefi on Niskakatu 16:ssa sijaitsevan Yli­oppilas­talon seinässä. Teos valmistui vuonna 1984, ja se kuvaa sääntöjen puristuksissa olevia ihmis­hahmoja.
Teräs­veistos Kiitos elämälle on Pohjois-Karjalan keskussairaalan tilaama ja sairaalan piha-alueelle vuonna 1996 pystytetty noin kahdeksan metriä korkea teos. Se kuvaa neljää ihmis­hahmoa, joilla on punainen sydän. Veistos painaa jalustoineen noin 36 tonnia. Vuonna 2016 veistos siirrettiin Tikka­mäen­tien kierto­liittymään, joka on aivan sairaalan edessä.
Paluu tulevaisuuteen on Joensuun Tiedepuiston tilaama veistos, joka koostuu kolmesta teräs­pylväästä ja niiden päissä olevista graniittisista ”liekeistä”. Teos on Tiede­puiston pää­sisään­käynnin vierustalla Länsi­kadun varrella. Se on paljastettu vuonna 2000.
Julkinen taide > Keminmaalla ja Rääkkylässä

Synnyin­kuntaansa Kemin­maalle Teppo Laurinolli suunnitteli Lippo­mies-patsaan, joka paljastettiin vuonna 1988. Patsas sijaitsee Taivalkosken vesi­voima­laitoksen läheisyydessä Kemijoen itä­rannalla.
Rääkkylän vuonna 1989 valmistuneen kunnan­talon sisään­käynnin kohdalla on samana vuonna valmistunut reliefi Elin­keinot.
Julkinen taide > Valokuvia julkisista teoksista

Marionettireliefi, 1984, Joensuu.
Ajan silmä, 1988, Joensuu.
Äiti maa (osakuva), 1990, Joensuu.
Marketti­hamsterit (Oravat), 1998 (1987), Joensuu.
Paluu tulevaisuuteen, 2000, Joensuu.
Kiitos elämälle, 2015 (1996), Joensuu
Aiheesta muualla

Teppo Laurinolli Kuvataiteilijamatrikkelissa
The Best (Tatu)

| The Best t> A.T.u. |
| --- | --- | --- |

Kokoelmalevyn tiedot
 Julkaistu: 7. syyskuuta 2006
 Tyylilaji: eurodance, techno, dancepop
 Kesto: 75.12
 Levy-yhtiö: Universal, Interscope
t.A.T.u.:n muut julkaisut
| Lyudi Invalidy 2005 | The Best 2006 | Vesjolyje Ulybki 2008 |
The Best on 7. syyskuuta 2006 julkaistu t.A.T.u. yhtyeen ensimmäinen kokoelma-albumi. Albumi sisältää kappaleita levyiltä 200 km/h in the Wrong Lane, Dangerous and Moving, 200 po vstretšnoi, ja Remixes.
Kappaleet

All About Us 3:01
All the Things She Said 3:32
Not Gonna Get Us 4:20
How Soon Is Now? 3:14
Loves Me Not 2:54
Friend or Foe (Radio edit) 3:06
Gomenasai 3:42
Null & Void (englanninkielinen versio kappaleesta "Obez'yanka Nol") 4:25
Cosmos (Outer Space) (She Wants Revenge Remix) 5:36
Show Me Love (Radio edit) 3:49
Craving (I Only Want What I Can't Have) (Bollywood Mix) 4:08
Ne Ver', Ne Boysia 3:02
30 Minutes 3:16
Divine (Extended version) 3:17
Perfect Enemy 4:09
All the Things She Said (Dave Audé Remix Edit) 5:15
Lyudi Invalidy (Russian Radio Remix) 3:22
Loves Me Not (Glam As You Mix Radio Edit) 3:11
Nas Ne Dogonyat (Not Gonna Get Us (Russian Version) 4:21
Ya Soshla S Uma (All The Things She Said (Russian Version) 3:34
Arvostelut

Allmusic
Team Ghinzani

Team Ghinzani on italialainen pikkuformulatalli. Tallin perusti vuonna 1992 entinen F1-kuljettaja Piercarlo Ghinzani. Talli on kilpaillut mm Italian F3000 sarjassa vuosina 1999-2002, Saksan F3-sarjassa vuosina 2000-2002, Formula 3 Euroseries-sarjassa vuosina 2003-04, A1 Grand Prix-sarjassa vuosina 2005-09 edustaen italiaa ja Italian F3-sarjassa yhtäjaksoisesti vuodesta 2002 lähtien. Talli on sijoittunut kerran toiseksi Italian F3-sarjassa vuonna 2005 ja kerran kolmanneksi Saksan F3-sarjassa vuonna 2000.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
The Groke

The Groke on oululainen stoner rock -yhtye. Yhtyeen esikoisalbumi, Monstrorum Historia, ilmestyi 31. lokakuuta 2014. Levyn julkaisi oululainen levy-yhtiö MediaCroco Records. Esikuvikseen yhtye on maininnut muun muassa Black Sabbathin, Ennio Morriconen ja Queens of the Stone Agen. Bändissä on soittajia muun muassa yhtyeistä Funksons, Moses Hazy sekä Kauko Röyhkä & The Boots. Kesään 2014 saakka yhtye toimi nimellä Madhatter, mutta vaihtoi nimensä The Grokeksi Muumien Mörön englanninkielisen nimen mukaan.
Jäsenet

Jesse Heikkinen – kitara, laulu
Miika Heinonen – rummut, laulu
Petri Henell – basso, laulu
Joonas Karjalainen – koskettimet, laulu
Juho Törmälä – laulu, kitara
Diskografia

Madhatter: Touch of Red -EP (CD EP, 2012)
Monstrorum Historia (MediaCroco Records, 2014)
Aiheesta muualla

Yhtyeen kotisivut (Arkistoitu – Internet Archive)